***Suvestinė redakcija nuo 2022-01-01***

*Nutarimas paskelbtas: Žin. 2001, Nr. , i. k. 1011100NUTA00001426*

***Nauja redakcija nuo 2017-01-01:***

*Nr. ,
2016-10-05,
paskelbta TAR 2016-10-11, i. k. 2016-24921*

**LIETUVOS RESPUBLIKOS VYRIAUSYBĖ**

**NUTARIMAS**

**DĖL PRIVERSTINIO TRANSPORTO PRIEMONIŲ NUVEŽIMO IR uždraudimo toliau važiuoti TVARKOS APRAŠO PATVIRTINIMO**

2001 m. lapkričio 27 d. Nr. 1426

Vilnius

Vadovaudamasi Lietuvos Respublikos administracinių nusižengimų kodekso 603 straipsniu ir Lietuvos Respublikos saugaus eismo automobilių keliais įstatymo 33 straipsnio 7 dalimi, Lietuvos Respublikos Vyriausybė nutaria:

*Preambulės pakeitimai:*

*Nr. ,
2021-12-01,
paskelbta TAR 2021-12-03, i. k. 2021-25155*

Patvirtinti Priverstinio transporto priemonių nuvežimo ir uždraudimo toliau važiuoti tvarkos aprašą (pridedama).

Ministras Pirmininkas Algirdas Brazauskas

Vidaus reikalų ministras Juozas Bernatonis

PATVIRTINTA
Lietuvos Respublikos Vyriausybės
2001 m. lapkričio 27 d. nutarimu Nr. 1426
(Lietuvos Respublikos Vyriausybės
2021 m. gruodžio 1 d. nutarimo Nr. 1007
redakcija)

**PRIVERSTINIO TRANSPORTO PRIEMONIŲ NUVEŽIMO IR UŽDRAUDIMO TOLIAU VAŽIUOTI TVARKOS APRAŠAS**

**I SKYRIUS**

**BENDROSIOS NUOSTATOS**

1. Priverstinio transporto priemonių nuvežimo ir uždraudimo toliau važiuoti tvarkos aprašas (toliau – Aprašas) nustato priverstinio transporto priemonių nuvežimo ir uždraudimo toliau važiuoti tvarką.

2. Apraše vartojamos sąvokos suprantamos taip, kaip jos apibrėžtos Lietuvos Respublikos saugaus eismo automobilių keliais įstatyme (toliau – Įstatymas), Lietuvos Respublikos civilinės saugos įstatyme ir Lietuvos Respublikos kelių transporto kodekse.

**II SKYRIUS**

**PRIVERSTINIS TRANSPORTO PRIEMONIŲ NUVEŽIMAS**

3. Transporto priemonė priverstinai nuvežama iš jos stovėjimo vietos vilkiku ar specialiu vežimėliu (toliau – vilkikas).

4. Prieš priverstinai nuvežant transporto priemonę, Ieškomų transporto priemonių registre patikrinama, ar ji neieškoma. Jei priverstinio transporto priemonės nuvežimo pagrindus taiko ne policijos pareigūnas ir paaiškėja, kad transporto priemonė ieškoma, apie tai pranešama policijai.

5. Pareigūnas, nustatęs, kad transporto priemonė priverstinai nuvežtina, priima sprendimą dėl priverstinio transporto priemonės nuvežimo ir organizuoja jos nuvežimą atlikdamas šiuos veiksmus:

5.1. sprendimą dėl priverstinio transporto priemonės nuvežimo priėmusios institucijos nustatyta tvarka fiksuoja informaciją apie priverstinai nuvežtinos transporto priemonės valstybinį registracijos numerį, markę, modelį, transporto priemonės buvimo vietą, nuvežimo pagrindą ir iš karto iškviečia vilkiką, kuriuo bus priverstinai nuvežama transporto priemonė;

5.2. prieš priverstinai nuvežant transporto priemonę, nuodugniai apžiūri šią transporto priemonę, matomą jos įrangą (garso aparatūrą, anteną ir kitokią įrangą), matomus transporto priemonėje esančius daiktus, transporto priemonės gedimus. Transporto priemonės matoma įranga, gedimai, transporto priemonėje esantys daiktai filmuojami ir (arba) fotografuojami pažymint filmavimo ir (arba) fotografavimo faktą sprendimą dėl priverstinio transporto priemonės nuvežimo priėmusios institucijos nustatytos formos akte (toliau – aktas). Akte taip pat nurodoma: akto surašymo data ir vieta, pareigūno, priėmusio sprendimą dėl priverstinio transporto priemonės nuvežimo, pareigos, vardas, pavardė, teisinis pagrindas, vieta, iš kurios priverstinai nuvežta transporto priemonė, nuvežimo data ir laikas, duomenys, ar apžiūrint transporto priemonę dalyvavo transporto priemonės savininkas (valdytojas), priverstinai transporto priemonę nuvežusio vilkiko valstybinis registracijos numeris ir vietos, į kurią priverstinai nuvežama transporto priemonė, adresas.

Jeigu dėl atliekamų gelbėjimo ar avarijos padarinių likvidavimo darbų būtina transporto priemonę priverstinai nuvežti nedelsiant, tai yra kai gelbėjama žmogaus gyvybė, sveikata ar turtas, transporto priemonė apžiūrima, filmuojama ir (arba) fotografuojama po to, kai nuvežama į jos pastatymo vietą, bet ne vėliau kaip per vieną valandą nuo gelbėjimo darbų vadovo sprendimo nutraukti gelbėjimo darbus ar avarijos padarinių likvidavimą;

5.3. perduoda transporto priemonę vilkiko, kuriuo priverstinai nuvežama transporto priemonė, vairuotojui ir kartu su vilkiko vairuotoju pasirašo aktą. Užpildytas aktas įteikiamas priverstinai nuvežamos transporto priemonės savininkui (valdytojui), o tais atvejais, kai priverstinai nuvežamos transporto priemonės savininko (valdytojo) vietoje nebuvo, aktas išsiunčiamas (įteikiamas) Aprašo 9 punkte nustatyta tvarka.

6. Kai priverstinai nuvežant transporto priemonę jos savininko (valdytojo) vietoje nėra, pareigūnas (išskyrus atvejus, kai transporto priemonė priverstinai nuvežama policijos pareigūno sprendimu) informaciją apie priverstinai nuvežamą transporto priemonę (transporto priemonės valstybinis registracijos numeris, markė, modelis) ir sprendimą dėl priverstinio transporto priemonės nuvežimo priėmusią instituciją, į kurią asmuo turi kreiptis dėl priverstinai nuvežtos transporto priemonės grąžinimo, iki transporto priemonė išvežama, įrašo į interaktyvią priverstinai nuvežtų transporto priemonių informacinę lentelę (toliau – interaktyvi lentelė).

Jeigu dėl atliekamų gelbėjimo ar avarijos padarinių likvidavimo darbų būtina transporto priemonę priverstinai nuvežti nedelsiant, tai yra kai gelbėjama žmogaus gyvybė, sveikata ar turtas, pareigūnas šiame punkte nurodytą informaciją įrašo į interaktyvią lentelę po to, kai transporto priemonė nuvežama į jos pastatymo vietą, bet ne vėliau kaip per vieną valandą nuo gelbėjimo darbų vadovo sprendimo nutraukti gelbėjimo darbus ar avarijos padarinių likvidavimą.

7. Policijos pareigūnas sprendimą dėl priverstinio transporto priemonių nuvežimo iš vietų, kurios turi būti atlaisvintos dėl rengiamo Lietuvos Respublikos oficialaus svečio vizito, priima ir Aprašo 5 punkte nurodytus veiksmus atlieka gavęs vizito saugumą užtikrinančios institucijos rašytinį prašymą.

8. Priverstinai transporto priemonė gali būti nenuvežama, jeigu tai nepakenks baudžiamajam procesui ar administracinio nusižengimo teisenai ir jeigu iki jos perdavimo vilkiko vairuotojui pašalinami Įstatymo 33 straipsnio 1 ar 4 dalyje nurodyti priverstinio transporto priemonės nuvežimo pagrindai.

9. Institucija, kurios pareigūnas priėmė sprendimą dėl priverstinio transporto priemonės nuvežimo, tais atvejais, kai priverstinai nuvežamos transporto priemonės savininko (valdytojo) vietoje nebuvo, informuoja Lietuvos Respublikos kelių transporto priemonių registre (toliau – Registras) nurodytą transporto priemonės savininką (valdytoją) (jei jis yra nurodytas Registre) apie priverstinai nuvežtą transporto priemonę ne vėliau kaip kitą darbo dieną Lietuvos Respublikos administracinių nusižengimų kodekso 573 straipsnyje nustatyta tvarka išsiųsdama vieną akto egzempliorių arba jį įteikdama transporto priemonės savininkui (valdytojui) atvykus į instituciją (kai transporto priemonės savininkas (valdytojas) į instituciją atvyksta, iki aktas išsiunčiamas).

10. Kai priverstinai nuvežamos transporto priemonės savininko (valdytojo) vietoje nebuvo, nuvežtos transporto priemonės savininkui (valdytojui) paskambinus skubiosios pagalbos tarnybų telefono numeriu 112, Bendrojo pagalbos centro pareigūnas, patikrinęs Aprašo 6 punkte nurodytą informaciją interaktyvioje lentelėje, informuoja asmenį apie instituciją, į kurią jis turi kreiptis dėl priverstinai nuvežtos transporto priemonės grąžinimo.

Bendrojo pagalbos centro pareigūnas, interaktyvioje lentelėje neradęs informacijos apie priverstinai nuvežtą transporto priemonę, duomenis apie šį pranešimą perduoda policijai.

11. Priverstinai nuvežtą transporto priemonę grąžinus jos savininkui (valdytojui), sprendimą dėl priverstinio transporto priemonės nuvežimo priėmusi institucija nedelsdama, bet ne vėliau kaip kitą darbo dieną nuo transporto priemonės grąžinimo, interaktyvioje lentelėje pažymi apie transporto priemonės grąžinimo faktą.

**III SKYRIUS**

**UŽDRAUDIMAS TOLIAU VAŽIUOTI**

12. Techninės būklės, krovinių ar keleivių vežimo tvarkos, vairuotojų vairavimo ir poilsio režimo reikalavimų pažeidimus tirti įgaliotos institucijos pareigūnas, nustatęs Kelių transporto kodekso 14 straipsnio 2 dalyje, Lietuvos Respublikos kelių įstatymo 20 straipsnio 19 ar 20 dalyse, Įstatymo 33 straipsnio 2 ar 3 dalyje nurodytus pagrindus, uždraudžia toliau važiuoti transporto priemonei.

13. Pareigūnas, priėmęs sprendimą uždrausti toliau važiuoti transporto priemonei, kai nustatomi techninės būklės pažeidimai, dėl kurių važiuoti draudžiama, krovinių vežimo tvarkos arba vairuotojų vairavimo ir poilsio režimo reikalavimų pažeidimas, įteikdamas transporto priemonės vairuotojui Aprašo priede nurodytos formos sprendimą uždrausti toliau važiuoti transporto priemonei, paaiškina, kad, laikantis reikalingo atsargumo, transporto priemonė gali būti nuvežta ar nutempta iki transporto priemonių stovėjimo aikštelės ar vietos, kurioje leidžiama transporto priemonėms stovėti, arba remonto vietos, o krovinys perkraunamas, tinkamai pritvirtinamas ar uždengiamas nesukeliant grėsmės kitiems eismo dalyviams.

––––––––––––––––––––

*Priedo pakeitimai:*

*Nr. ,
2009-02-11,
Žin., 2009, Nr.
23-900 (2009-02-28), i. k. 1091100NUTA00000118*

*Nr. ,
2016-10-05,
paskelbta TAR 2016-10-11, i. k. 2016-24921*

*Nr. ,
2021-12-01,
paskelbta TAR 2021-12-03, i. k. 2021-25155*

Priverstinio transporto priemonių nuvežimo ir uždraudimo toliau važiuoti tvarkos aprašo

priedas

**(Sprendimo uždrausti toliau važiuoti transporto priemonei forma)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(įstaigos (padalinio) pavadinimas)

**SPRENDIMAS**

**UŽDRAUSTI TOLIAU VAŽIUOTI TRANSPORTO PRIEMONEI**

\_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ d. Nr. \_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(surašymo vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pareigūno pareigos, vardas, pavardė)

nustačiau, kad (laukelius pažymėti X):

 1. Pažeisti transporto priemonės techninės būklės reikalavimai:

 1.1. neveikia pagrindinis stabdys;

 1.2. neveikia motorinės transporto priemonės vairo mechanizmas;

 1.3. netvarkingas motorinės transporto priemonės ir priekabos sukabinimo įtaisas (kai tempiama priekaba);

 1.4. lyjant, sningant arba esant rūkui motorinės transporto priemonės vairuotojo pusėje neveikia stiklo valytuvas;

 1.5. tamsiuoju paros metu arba esant blogam matomumui nedega joks (artimosios, rūko, tolimosios šviesos) motorinės transporto priemonės priekinis kairysis žibintas; sugedus bent vienam motorinės transporto priemonės arba jos priekabos galiniam gabarito žibintui neveikia avarinė šviesos signalizacija; motorinės transporto priemonės ar jos priekabos gale nėra pritvirtinto avarinio sustojimo ženklo.

 2. Pažeisti krovinių vežimo tvarkos reikalavimai.

 3. Pažeisti keleivių vežimo tvarkos reikalavimai.

 4. Pažeisti vairuotojų vairavimo ir poilsio režimo reikalavimai.

 5. Nustatytas didelis ir (ar) pavojingas transporto priemonės trūkumas.

 6. Nustatytas N2, N3, O3 ir O4 klasių transporto priemonių didelis ir (ar) pavojingas trūkumas, susijęs su krovinio išdėstymu ir (ar) jo pritvirtinimu.

Vadovaudamasis Saugaus eismo automobilių keliais įstatymo 33 str. 2 d., 3 d., Kelių transporto kodekso 14 str. 2 d., Kelių įstatymo 20 str. 19 d., 20 d. (ko nereikia, išbraukti), priėmiau sprendimą uždrausti toliau važiuoti transporto priemonei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(markė, modelis, valst. Nr.)

Laikantis reikalingo atsargumo, transporto priemonė gali būti nuvežta ar nutempta iki transporto priemonių stovėjimo aikštelės ar vietos, kurioje leidžiama transporto priemonėms stovėti, arba remonto vietos, o krovinys perkraunamas, tinkamai pritvirtinamas ar uždengiamas nesukeliant grėsmės kitiems eismo dalyviams.

 Leidžiu transporto priemone nuvažiuoti iki vienos iš artimiausių remonto vietų.

Draudimas toliau važiuoti transporto priemonei galioja, kol pašalinami nustatyti pažeidimai.

\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigūno parašas)

**SIUNTIMAS VYKTI Į TECHNINĖS APŽIŪROS ĮMONĘ ATLIKTI IŠSAMESNĮ PATIKRINIMĄ**

*(Pildomas pažymėjus 5 laukelį)*

Transporto priemonės išsamų patikrinimą techninės apžiūros įmonėje atlikti iki \_\_\_\_\_\_\_\_\_\_\_\_\_\_\_\_\_\_\_

(data)

Laikinai paimto transporto priemonės registracijos dokumento Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apie pašalintus trūkumus informuoti telefonu Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresas, kur reikės atsiimti transporto priemonės registracijos dokumentus: \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigūno parašas)

Sprendimą uždrausti toliau važiuoti transporto priemonei gavau: \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

(parašas) (vardas, pavardė)

---------------------------------------------------------------------------------------------------------------------------------------------

Nustatyti trūkumai pašalinti \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigūno pareigos) (parašas) (vardas, pavardė)

Transporto priemonės registracijos dokumentai grąžinti:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė) (data)

**Pakeitimai:**

1.

 Lietuvos Respublikos Vyriausybė, Nutarimas

Nr. ,
2004-05-27,
Žin., 2004, Nr.
86-3128 (2004-05-28), i. k. 1041100NUTA00000643

Dėl Lietuvos Respublikos Vyriausybės 2001 m. lapkričio 27 d. nutarimo Nr. 1426 "Dėl Transporto priemonių priverstinio nuvežimo ir važiuoklės užblokavimo tvarkos patvirtinimo" pakeitimo

2.

 Lietuvos Respublikos Vyriausybė, Nutarimas

Nr. ,
2009-02-11,
Žin., 2009, Nr.
23-900 (2009-02-28), i. k. 1091100NUTA00000118

Dėl Lietuvos Respublikos Vyriausybės 2001 m. lapkričio 27 d. nutarimo Nr. 1426 "Dėl Transporto priemonių priverstinio nuvežimo ir važiuoklės užblokavimo tvarkos patvirtinimo" pakeitimo

3.

 Lietuvos Respublikos Vyriausybė, Nutarimas

Nr. ,
2016-10-05,
paskelbta TAR 2016-10-11, i. k. 2016-24921

Dėl Lietuvos Respublikos Vyriausybės 2001 m. lapkričio 27 d. nutarimo Nr. 1426 „Dėl Transporto priemonių priverstinio nuvežimo ir važiuoklės užblokavimo tvarkos aprašo patvirtinimo“ pakeitimo

4.

 Lietuvos Respublikos Vyriausybė, Nutarimas

Nr. ,
2021-12-01,
paskelbta TAR 2021-12-03, i. k. 2021-25155

Dėl Lietuvos Respublikos Vyriausybės 2001 m. lapkričio 27 d. nutarimo Nr. 1426 „Dėl Priverstinio transporto priemonių nuvežimo ir uždraudimo toliau važiuoti tvarkos aprašo patvirtinimo“ pakeitimo